OBRAZLOŽENJE
Pravna osnova za donošenje Odluke o komunalnoj naknadi Općine Krašić sadržana je u Zakonu o komunalnom gospodarstvu, kojim je propisano da predstavničko tijelo jedinice lokalne samouprave donosi odluku o komunalnoj naknadi.
Predloženom Odlukom uređuju se područja zona i pripadajući koeficijenti, koeficijenti namjene, način i rokovi plaćanja komunalne naknade te uvjeti za oslobođenje od plaćanja komunalne naknade.
Donošenju nove Odluke pristupa se radi usklađivanja i jasnijeg uređenja sustava obračuna i naplate komunalne naknade na području Općine Krašić. Posebno se uređuje mogućnost oslobođenja od plaćanja komunalne naknade za aktivne operativne vatrogasce dobrovoljnih vatrogasnih društava s područja Općine Krašić, kao mjera vrednovanja njihova doprinosa sigurnosti i zaštiti lokalne zajednice.
Donošenjem ove Odluke prestaje važiti dosadašnja Odluka o komunalnoj naknadi Općine Krašić („Glasnik Zagrebačke županije“ br. 27/19), a nova Odluka stupa na snagu 1. siječnja 2027. godine.

